CELEX: C2006/294/50
Language: sk
Date: 2006-12-02 00:00:00
Title: Vec C-394/06: Žaloba podaná 22. septembra 2006 – Komisia Európskych spoločenstiev/Talianska republika

2.12.2006   
            
            
               SK
            
            
               Úradný vestník Európskej únie
            
            
               C 294/28
            
         Žaloba podaná 22. septembra 2006 – Komisia Európskych spoločenstiev/Talianska republika
   (Vec C-394/06)
   (2006/C 294/50)
   Jazyk konania: taliančina
   Účastníci konania
   
      Žalobkyňa: Komisia Európskych spoločenstiev (v zastúpení: B. Schima a D. Recchia, splnomocnení zástupcovia)
   
      Žalovaná: Talianska republika
   Návrhy žalobkyne
   
               —
            
            
               určiť, že Talianska republika si tým, že nepredložila pred 1. júlom 2005 národnú ročnú správu o podpore používania biopalív obsahujúcu všetky údaje uvedené v článku 4 ods. 1 smernice Európskeho parlamentu a Rady 2003/30/ES (1) o podpore používania biopalív alebo iných obnoviteľných palív v doprave, nesplnila povinnosti, ktoré jej vyplývajú z vyššie uvedenej smernice,
            
         
               —
            
            
               zaviazať Taliansku republiku na náhradu trov konania.
            
         Žalobné dôvody a hlavné tvrdenia
   Lehota na predloženie národnej ročnej správy o podpore používania biopalív, ktorá vyplýva z článku 4 ods. 1 smernice 2003/30/ES, uplynula 1. júla 2005.
   Talianska republika tvrdí, že správu zaslala Komisii v súlade s požiadavkami smernice 14. júla 2006.
   Podľa názoru Komisie je však táto správa neúplná, pretože neobsahuje žiadne údaje o národných zdrojoch pridelených na výrobu biomasy na iné účely použitia energie než je doprava, ako to vyplýva z článku 4 ods. 1 druhej zarážky smernice.
   
      (1)  Ú. v. EÚ L 123, s. 42; Mim. vyd. 13/031, s. 188.